Londonezii protestează împotriva restricțiilor dure. Peste 100 de persoane au fost arestate.
Proteste anti-lockdown noaptea trecută, în centrul Londrei. Peste 100 de persoane au fost arestate. Marea Britanie a ajuns la 20.000 de cazuri COVID-19 pe zi.
Petrecăreții londonezi au vrut să profite la maximum de ultima noapte de libertate și au zis să marcheze momentul cu proteste. Au ieșit cu sutele pe străzi și acolo ar fi vrut să rămână pentru cât mai mult timp. Protestatarii au scandat "libertate" și "nu mai vrem să fim închiși". Poliția le-a stricat planurile. Forțele de ordine au intervenit în forță ca să-i alunge de pe străzi. 104 persoane au fost arestate. Londra, centru financiar internaţional major, este supusă, de astăzi, unor restricţii mai dure pentru a ţine sub control epidemia de COVID-19. Nivelul de alertă "foarte ridicat" interzice socializarea, obligă puburile şi barurile să se închidă şi interzice deplasarea în afara zonei.